**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 13.06. 2022**

**P r í t o m n í *:.***Ing. Štefan Uhliarik, Ing. Juraj Kurtulík, Mgr. Jakub Vrábeľ, Ing. Martin Paholek,

Mgr. Slavomír Špitál, Marián Vlčák, Bc. Matej Janotík, Marián Grígeľ,

Mgr. Emília Nováková, Ing. Peter Koľada.

**Prizvaní:** Jana Janovičová, PhD. Soňa Medvecká

**Prítomná:** JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Záverečný účet 2021
4. Návrh zmeny rozpočtu DKN Námestovo na rok 2022 rozpočtovým opatrením č. 4/2022
5. Návrh zmeny rozpočtu Mesto Námestovo na rok 2022 rozpočtovým opatrením č. 4/2022
6. Prevody, nájmy, výpožičky
7. Kontrola plnenia uznesení z predchádzajúcich zasadnutí komisie, informácia o MsZ
8. Rôzne
9. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia a jeho úpravu a to bod č.4 zaradiť ako bod č.3, za bod č. 6 doplniť Dodatok č.4 VZN č. 1/2017 o poskytovaní sociálnych služieb a o výške úhrady za poskytované služby.

***Bod č.2***

Za predložený návrh  dal hlasovať.

Za: 9 Prítomných: 9 členov ***Návrh hlasovaním prešiel.***

***Bod č.3***

*p. Janovičová predniesla návrh úpravy rozpočtu DKN v Námestove s podrobným vysvetlením predmetnej úpravy. Rozpravu začala p. Krausová a následne členovia komisie. Po ukončení rozpravy dal predseda hlasovať.*

***Uznesenie č. 18/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** návrh zmeny rozpočtu RO č.4/2022 DKN v Námestove v predloženom znení.

ZA: 7 Zdržal sa: 1 ***Návrh hlasovaním prešiel***

***Bod č. 4***

Predmetom tohto bodu bolo hospodárenie mesta Námestovo za rok 2021 spracovaného do návrhu Záverečného účtu , ktorý predstavila p. Rusinová. Členovia komisie nemali výhrady. V tomto bode predstavila aj stanovisko k návrhu  Záverečnému účtu p. Krausová.

***Uznesenie č. 19/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** Záverečný účet 2021.

ZA: 7 Proti: 1 Zdržal sa: 1 ***Návrh hlasovaním prešiel***

***Uznesenie č. 20/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** prebytok vo výške 527 843,91 Eur na tvorbu rezervného fondu.

ZA: 9 ***Návrh hlasovaním prešiel***

***Bod č. 5***

V bode č. 5 sa prerokovala zmena rozpočtu Mesta Námestovo rozpočtovým opatrením č. 4/2022, ktorá sa týkala účelových prostriedkov zo ŠR tak v príjmovej ako aj vo výdavkovej časti.

***Uznesenie č. 21/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** návrh zmeny rozpočtu RO č.4/2022 Mesta Námestovo podľa predloženého návrhu.

ZA: 9 Zdržal sa: 1 ***Návrh hlasovaním prešiel***

V tomto bode v súvislosti so zaradením navýšenia finančných prostriedkov na rekonštrukcie ul. Slobody, Slnečná, Lúčna, Slanická časť Hlinisko a navýšenia na modernizáciu umelej trávy v areáli MŠK v dôsledku zohľadnenia rastu cien boli prijaté nasledovne uznesenia podľa jednotlivých návrhov.

***Návrh p. Paholka***

**U*znesenie č. 22/2022***

Komisia pre rozpočet, **financie, správu a hospodárenie s majetkom mesta** odporúča MsZ schváliť navýšenie rozpočtu na investície, ktoré sú v procese začatej realizácie na ul. Slobody a Slnečná v predloženom znení a ul. Lúčna, Slanická časť Hlinisko odporúča nezrealizovať.

ZA: 6 Proti: 1 Zdržal sa: 3 ***Návrh hlasovaním prešiel***

***Návrh predsedu komisie***

**U*znesenie č. 23/2022***

Komisia pre rozpočet, **financie, správu a hospodárenie s majetkom mesta** odporúča MsZ schváliť navýšenie finančných prostriedkov v celkovej výške 25 000 Eur na realizáciu modernizácie umelej trávy v areáli MŠK a to: 18 800 Eur v dôsledku zohľadnenia rastu cien predložené zhotoviteľom MARO, s.r.o a 6 200 Eur na rozšírenie bezpečnostnej plochy predložené oddelením výstavby

ZA: 5 Proti: 0 Zdržal sa: 5 ***Návrh hlasovaním neprešiel***

***Návrh p. Novákovej***

**U*znesenie č. 24/2022***

Komisia pre rozpočet, **financie, správu a hospodárenie s majetkom mesta** odporúča MsZ pripraviť mestským úradom právnu analýzu z neplnenia zmluvy OV 6/2021 vo viacerých alternatívach.

ZA: 9 ***Návrh hlasovaním prešiel***

Právna analýza má slúžiť ako podklad pre rokovanie MsZ dňa 22.06.2022 o navýšené predmetných akcií.

***Návrh p. Kurtulíka***

**U*znesenie č. 25/2022***

Komisia pre rozpočet, **financie, správu a hospodárenie s majetkom mesta** odporúča MsZ prijať sankcie pre pracovníkov vedenia mesta Námestovo zodpovedných za vzniknuté škody spôsobené nedodržaním termínu ukončenia podľa zmluvy OV 6/2021.

ZA: 2 Proti: 1 Zdržal sa: 7 ***Návrh hlasovaním neprešiel***

***Bod č.6***

Komisia v bode prevody, nájmy a výpožičky sa vyjadrovala k odkúpeniu priľahlých plôch žiadateľov za kúpnu cenu 40 Eur/m2.

**U*znesenie č. 26/2022***

Komisia pre rozpočet, **financie, správu a hospodárenie s majetkom mesta** odporúča MsZ schváliť kupujúcim J. Džugan a manželka, A. Florek a manželka v kúpnej cene 40 Eur/m2.

ZA: 6 ***Návrh hlasovaním prešiel***

***Bod č.7***

Predmetom návrhu dodatku VZN č.1/2017 je zvýšený nárast cien potravín na území SR a aby sa zachovala aspoň porovnateľná úroveň stravovania seniorov pri súčasných cenách.

***Uznesenie č. 27/2022***

Komisia pre rozpočet, **financie, správu a hospodárenie s majetkom mesta** odporúča MsZ schváliť dodatok č.4 k VZN 1/2017 o poskytovaní soc. Služieb a o výške úhrady za poskytované služby.

ZA: 6 ***Návrh hlasovaním prešiel***

***Bod č. 8***

*Predseda komisie* v  krátkosti prešiel plnenie jednotlivých uznesení od posledného zasadnutia komisie.

Na záver poďakoval prítomným za účasť.

**Ing. Štefan Uhliarik**

predseda komisie